گندم

گندم دنیا بھر میں اگائی جانے والی فصل ہے۔ یہ گھاس کے خاندان سے تعلق رکھتی ہے اور غذائی احتیاجات کو پورا کرنے کا ایک بڑا ذریعہ سمجھی جاتی ہے۔ ایک اندازے کے مطابق 2022ء میں پوری دنیا کی گندم کی پیداوار تقریباً 783.92 ملین میٹرک ٹن رہی،جس کی رو سے یہ مکئی کے بعد دنیا میں پیدا ہونے والی دوسری بڑی فصل ہے۔ گندم کا بیج خوراک کے لیے استعمال کیا جاتا ہے اور اسے پیس کر آٹا تیار ہوتا ہے، جس سے روٹی، ڈبل روٹی، بسکٹ، کیک، دلیہ، پاستہ، نوڈل وغیرہ تیار ہوتے ہیں۔ گندم کے پودوں کا استعمال پالتو جانوروں کے چارے کے طور پر بھی ہوتا ہے۔

کاشت 
گندم کی کاشت موسم سرما کی آمد کے وقت کی جاتی ہے اور موسم گرما کی ابتدا میں اس کی فصل تیار ہو جاتی ہے۔ گندم کا استعمال دنیا کے تمام ممالک میں کسی نہ کسی شکل میں کیا جاتا ہے۔

مزید جانیے: گندم کی کاشت سے کٹائی تک مکمل تفصیل

آٹا 
گندم کا سب سے زیادہ استعمال، اسے پیس کر کیا جاتا ہے۔ گندم کو پیس کر آٹا بنایا جاتا ہے اس کے بعد اس آٹے کی روٹی اور دیگر کھانے کی چیزیں بنائی جاتی ہیں۔

دلیہ 
آدھے پیسے ہوئے (دررے ہوئے) گندم کے دانوں کو پانی یا دودھ میں ابال کر دلیہ بھی بنایا جاتا ہے جو صحت کے لیے بہت مفید ہے۔

مزید دیکھیے 
بین الاقوامی گندم پیداوار شماریات
گندم کا جینیاتی نقشہ  
گندم
خوراکیں
غذائی فصلیں
فصلیں
ویکی ڈیٹا سے مطابقت رکھنے والی مختصر تفصیل